Temeljem članka 84. Zakona o odgoju i obrazovanju u osnovnoj i srednjoj školi (NN [87/08](https://www.zakon.hr/cms.htm?id=66), [86/09](https://www.zakon.hr/cms.htm?id=67), [92/10](https://www.zakon.hr/cms.htm?id=68), [105/10](https://www.zakon.hr/cms.htm?id=69), [90/11](https://www.zakon.hr/cms.htm?id=70), [5/12](https://www.zakon.hr/cms.htm?id=71), [16/12](https://www.zakon.hr/cms.htm?id=72), [86/12](https://www.zakon.hr/cms.htm?id=73), [126/12](https://www.zakon.hr/cms.htm?id=182), [94/13](https://www.zakon.hr/cms.htm?id=480), [152/14](https://www.zakon.hr/cms.htm?id=1671), [07/17](https://www.zakon.hr/cms.htm?id=17751), [68/18](https://www.zakon.hr/cms.htm?id=31279), [98/19](https://www.zakon.hr/cms.htm?id=40815), [64/20](https://www.zakon.hr/cms.htm?id=44620), [151/22](https://www.zakon.hr/cms.htm?id=55120), [155/23](https://www.zakon.hr/cms.htm?id=59863), [156/23](https://www.zakon.hr/cms.htm?id=59089)), te članka 58. Statuta Osnovne škole Hvar, Školski odbor donio je na 24. sjednici dana 23. siječnja 2025.g.

**PROTOKOL O KONTROLI ULASKA I IZLASKA U OSNOVNOJ ŠKOLI HVAR**

1. **OPĆE ODREDBE**

**Članak 1.**

Protokol o kontroli ulaska i izlaska u Osnovnoj školi Hvar ( u daljnjem tekstu: Protokol) izrađen je s ciljem osiguravanja veće sigurnosti u školskim ustanovama, odnosno osnovnim školama, srednjim školama i učeničkim domovima (u daljnjem tekstu: školska ustanova), zaštite učenika i svih radnika u školskim ustanovama te prevencije mogućih situacija povećanog rizika.

**Članak 2.**

Pravila definirana ovim Protokolom odnose se na sve osobe za vrijeme boravka u školskoj ustanovi uključujući učenike, radnike, roditelje ili skrbnike (u daljnjem tekstu: roditelji) i druge vanjske posjetitelje.

Svi učenici, radnici, roditelji i drugi vanjski posjetitelji dužni su biti upoznati s ovim Protokolom te se istog pridržavati, a njegova provedba zahtijeva suradnju svih dionika i uključenih strana.

**Članak 3.**

Školske ustanove su dužne uskladiti svoje interne dokumente (kućni red školske ustanove, interni protokoli o postupanju u slučaju kriznih situacija i sl.) s ovim Protokolom.

Ako škola djeluje na više lokacija i/ili dijeli prostor sa subjektima kao što su fakulteti ili druge institucije, upravljanje sigurnošću ulaza i izlaza zahtijeva dodatnu koordinaciju i prilagodbu koja će omogućiti dosljedno i sigurno provođenje protokola na svim lokacijama i u specifičnim situacijama.

1. **KONTROLA PRISTUPA PROSTORIMA ŠKOLSKE USTANOVE**

**Zaključavanje i nadzor ulaza u prostore školske ustanove**

**Članak 4.**

U suradnji sa Osnivačem, SDŽ, Osnovna škola Hvar uvodi tehničku prilagodbu svih ulaznih vrata u školsku ustanovu na način da se ugrađuje panik brava koja omogućava izlaz iz ustanove, a onemogućava ulaz te na taj način osigurava korištenje evakuacijskih izlaza uz sigurnost nemogućnosti ulaska u školsku zgradu.

Na glavnim ulaznim vratima ugrađuje se portafonski sustav koji omogućuju preciznu identifikaciju posjetitelja putem jasne audio i video komunikacije.

Ravnatelj je dužan organizirati redovitu provjeru ispravnosti svih sigurnosnih sustava vezanih uz ulazna vrata.

**Članak 5.**

Ulazna vrata školske ustanove, kao i svi ostali ulazi ili izlazi, zaključani su tijekom cijelog radnog vremena na način da su osigurani evakuacijski izlazi, osim u posebnim okolnostima koje odobri ravnatelj.

U svrhu ulaska učenika u školsku ustanovu prije početka i izlaska nakon završetka nastavnoga dana, vrata mogu biti otključana u načelu 30 minuta prije početka nastave i 15 minuta nakon završetka nastave sukladno organizaciji rada pojedine školske ustanove.

**Članak 6.**

Službeni ulaz u Školu je s južne strane školske zgrade.

Ulaz s južne strane školske zgrade je jedinstveni ulaz za sve učenike, roditelje i posjetitelje.

**Članak 7.**

Uz obvezu određivanja dežurstva sukladno čl. 70. Zakona o odgoju i obrazovanju u osnovnoj i srednjoj školi i čl. 17. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, ravnatelj određuje i dežurstvo radnika na ulazu u školsku ustanovu tijekom radnog vremena školske ustanove sukladno Godišnjem planu i programu rada.

**Članak 8.**

U Školi za vrijeme rada dežuraju učitelji, stručni suradnici i tehničko osoblje.

**Članak 9.**

Na ulazu pred školom (prije početka nastave) i po hodnicima dežuraju dežurni učitelji i stručni suradnici (prije početka nastave i za vrijeme malih odmora) kojima je u tom danu određeno dežurstvo.

Tijekom velikog odmora, u školskom okruženju dežuraju učitelji i stručni suradnici kojima je u tom danu određeno dežurstvo.

Učitelji i stručni suradnici dežuraju prema rasporedu dežurstva.

Raspored i obveze dežurnih učitelja i stručnih suradnika određuje ravnatelj.

Spremačice daju potporu dežurnim učiteljima i stručnim suradnicima tijekom dežurstva cijelog nastavnog dana.

Spremačice i domar nadgledaju sigurnost hodnika tijekom nastavnog sata.

Ravnateljica prati sigurnost hodnika i školskog okruženja pute videonadzora.

**Članak 10.**

Radnik školske ustanove koji je zadužen za poslove nadzora ulaza u prostore školske ustanove (u daljnjem tekstu: Radnik), u početnom prijelaznom razdoblju je tehničko osoblje: spremačice i domar (po određenim rasporedima), a po odobrenju resornog ministarstva zaposlit će se osoba - operativni djelatnik/ca za sigurnost i civilnu zaštitu čija će zadaća, između ostalog, biti kontrola i nadzor nad ulascima i izlascima iz Škole (u daljnjem tekstu: Radnik).

**Članak 11.**

U slučaju uočavanja neuobičajenog ponašanja osoba u prostorima školske ustanove, dežurni radnici dužni su o tome odmah obavijestiti ravnatelja ili osobu koja ga mijenja.

U slučaju uočavanja protupravnog ponašanja ili ponašanja kojim se ugrožava sigurnost osoba u školskoj ustanovi, žurno će se o tome obavijestiti i policija.

1. **ULASCI I IZLASCI TIJEKOM ODMORA UČENIKA**

**Članak 12.**

Tijekom malog odmora učenicima nije dopušteno napuštanje školske ustanove.

Tijekom velikog odmora učenicima osnovne škole nije dopušten izlazak izvan vanjskih prostora školske ustanove.

**Članak 13.**

Učenici će tijekom izlaska na veliki odmor, koristiti južna i sjeverna vrata Škole, kao i za povratak s velikog odmora.

1. **ULAZAK RODITELJA I DRUGIH VANJSKIH POSJETITELJA U ŠKOLSKU USTANOVU**

**Članak 14.**

Roditelji mogu ulaziti u školsku ustanovu samo u dogovorenom terminu uz prethodnu najavu ili na poziv od strane školske ustanove, o čemu se obavještava Radnik na ulazu u školsku ustanovu.

Roditelji koji dolaze na informativne razgovore s razrednicima obvezni su poštovati raspored koji objavljuje školska ustanova.

**Članak 15.**

Termini informativnih razgovora s razrednicima i učiteljima su na službenoj stranici škole i o njima su roditelji informirani.

Za informativne razgovore s razrednicima i predmetnim učiteljima nije nužna prethodna najava.

Sve ostale dolaske u školu, mimo navedenih rasporeda, moraju biti najavljeni pozivom na jedan od telefonskih brojeva sa stranice škole ili elektroničkom poštom (također na stranici škole).

**Članak 16.**

Radnik školske ustanove dužan je preuzeti stranku na ulazu te nakon sastanka ispratiti stranku iz školske ustanove.

Radnik školske ustanove obvezan je provjeriti identitet osobe koja ulazi u školsku ustanovu uvidom u osobnu iskaznicu ili drugi odgovarajući dokument s fotografijom osobe. Osobi koja to odbije neće se dopustiti ulazak u školsku ustanovu.

**Članak 17.**

U slučaju održavanja roditeljskog sastanka, razrednik prisutne roditelje dočekuje na ulazu školske ustanove i vodi do učionice, a nakon završetka roditeljskog sastanka razrednik prati roditelje do izlaza.

**Članak 18.**

Svi posjetitelji koji nisu radnici ili učenici školske ustanove moraju biti evidentirani i u pratnji Radnika školske ustanove upućeni na dogovoreno mjesto i ispraćeni iz školske ustanove.

1. **PREGLED OSOBA I PREDMETA UČENIKA I DRUGIH POSJETITELJA ŠKOLSKIH USTANOVA**

**Članak 19.**

Radnik školske ustanove koji je zadužen za poslove nadzora ulaza u prostore školske ustanove, radi zaštite sigurnosti, može izvršiti sigurnosne preglede:

* učenika i njihovih predmeta (odjeća, torba i dr.)
* drugih osoba koje ulaze u školsku ustanovu i njihovih predmeta (torbe i dr.).

Sigurnosni pregled učenika i njihovih predmeta mogu provoditi i odgojno-obrazovni radnici tijekom održavanja nastave.

**Članak 20.**

Predmeti pogodni za nanošenje ozljeda ili drugi nezakoniti predmeti privremeno će se zadržati, a o njihovu pronalasku obavijestit će se ravnatelj, stručne službe, roditelji i policija kada su za to ispunjeni uvjeti za policijsko postupanje.

Osobama koje ne dopuštaju obavljanje pregleda neće se dopustiti ulazak u školsku ustanovu.

1. **EDUKACIJA I INFORMIRANJE UČENIKA, RADNIKA I RODITELJA**

**Članak 21.**

Školska ustanova obvezuje se svoje radnike i učenike informirati o ovom Protokolu i pravilima ponašanja u školskoj ustanovi, kao i redovito informirati roditelje o sigurnosnim mjerama i procedurama.

**Članak 22.**

Školska ustanova će provoditi simulacije evakuacije i drugih kriznih situacija najmanje dva puta godišnje.

Preporučuje se uključivanje roditelja u radionice i simulacije sigurnosnih procedura.

**Članak 23.**

Školske ustanove će surađivati s lokalnom zajednicom na dodatnom osiguranju školskog okruženja.

**Članak 24.**

Popis svih relevantnih hitnih brojeva (policija, hitna pomoć, vatrogasci) i nalazi se na panou prizemlja i na Oglasnoj ploči škole.

1. **USPOSTAVA SIGURNOSNOG TIMA**

**Članak 25.**

Osnovna škola Hvar ima svoj sigurnosni tim koji se sastoji od ravnatelja, pedagoga, jednog učitelja i Radnika te jednog predstavnika roditelja.

Zadaća Sigurnosnog tima je da na redovitim sastancima analizira potencijalne sigurnosne prijetnje i vrši evaluaciju postojećih mjera te .po potrebi uspostavlja nove.

Na sastanke Sigurnosnog tima mogu biti pozvani predstavnici osnivača školske ustanove, policije, civilne zaštite, socijalnog rada, zdravstva i drugih relevantnih dionika.

1. **MEĐURESORNA SURADNJA**

**Članak 26.**

Radi ostvarivanja sigurnosti, suradnja s lokalnom policijskom postajom i drugim relevantnim dionicima obvezan je i ključni element sigurnosnog sustava školske ustanove. Takva suradnja omogućuje pravodobno prepoznavanje potencijalnih sigurnosnih rizika te osigurava dodatnu potporu u rješavanju specifičnih izazova.

**Članak 27.**

Obvezno je održavanje redovitih koordinacijskih sastanaka s lokalnim timovima proizišlim iz Sporazuma o međuresornoj suradnji i koordinaciji u području sprječavanja nasilja i drugih ugrožavajućih ponašanja na lokalnoj razini i Protokola o postupanju u slučaju nasilja među djecom i mladima (u daljnjem tekstu: lokalni timovi).

**Članak 28.**

Nastavlja se provedba zajedničkih preventivnih i edukativnih projekata i aktivnosti radi podizanja svijesti učenika i radnika Osnovne škole Hvar o odgovornom ponašanju i važnosti pridržavanja sigurnosnih pravila.

1. **EVALUACIJA I UNAPREĐENJE INTERNIH PROTOKOLA ŠKOLSKE USTANOVE**

**Članak 29.**

Svaka školska ustanova u suradnji s osnivačem i lokalnim timovima u obavezi je, u roku od 90 dana od donošenja ovog Protokola, izraditi Procjenu postojećeg stanja i analizu rizika temeljem koje će se izraditi Plan sigurnosti školske ustanove, odnosno definirati mjere sigurnosti i zaštite školske ustanove, a najkasnije do kraja nastavne godine 2024./2025.

**Članak 30.**

Školske ustanove su dužne redovito pratiti učinkovitost mjera sigurnosti koje su definirane internim aktima školske ustanove te je nužna periodična revizija mjera sigurnosti na temelju povratnih informacija od radnika, učenika i roditelja ili novih okolnosti.

1. **ZAVRŠNE ODREDBE**

**Članak 31.**

Školska ustanova je dužna osigurati zaštitu prava propisanih Ustavom Republike Hrvatske, konvencijama, zakonima, provedbenim propisima, kao i provedbu programa kojim se promiče zaštita učenikovih prava, sigurnost i zdravlje učenika i radnika.

**Članak 32.**

Zakonskim i podzakonskim aktima propisano je i provođenje i postupanje, kao i vođenje određenih evidencija iz područja zaštite na radu - Zakonom o zaštiti na radu (Narodne novine, br. 71/14; 118/14, 94/18, 96/18) te pravilnicima koji proizlaze iz njega.

Ovaj Protokol temelji se na Ustavu Republike Hrvatske, Konvenciji o pravima djeteta te na pozitivnim zakonskim i podzakonskim propisima Republike Hrvatske. Obveza zaštite prava učenika propisana je Zakonom o odgoju i obrazovanju u osnovnoj i srednjoj školi (Narodne novine, br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22 i 156/23).

**Članak 33.**

Način postupanja odgojno-obrazovnih radnika u poduzimanju mjera zaštite prava učenika te obveza prijave svakog kršenja tih prava nadležnim tijelima regulirani su:

Zakonom o odgoju i obrazovanju u osnovnoj i srednjoj školi (Narodne novine, br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19,

64/20 i 151/22 i 156/23)

Kaznenim zakonom (Narodne novine, br. 125/11, 144/12, 56/15, 61/15, 101/17, 118/18 i 126/19)

Zakonom o zaštiti od nasilja u obitelji (Narodne novine, br. 70/17)

Zakonom o elektroničkim medijima (Narodne novine, br. 111/21)

Pravilnikom o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (Narodne novine, br. 132/13)

Pravilnikom o kriterijima za izricanje pedagoških mjera (Narodne novine, br. 94/15, 3/17)

Pravilnikom o osnovnoškolskom i srednjoškolskom odgoju i obrazovanju učenika s teškoćama u razvoju (Narodne novine, br. 24/15)

Sporazumom o međuresornoj suradnji i koordinaciji u području sprječavanja nasilja i drugih ugrožavajućih ponašanja na lokalnoj razini (MUP, MDOMSP, MP, MIZ, MZO, MHB, 2020.)

Protokolom o postupanju u slučaju nasilja među djecom i mladima (Vlada RH, 2024.)

Protokolom o postupanju u slučaju zlostavljanja i zanemarivanja djece (Vlada RH, 2014.)

Protokolom o pokretanju psiholoških kriznih intervencija u sustavu odgoja i obrazovanja (Ministarstvo znanosti i obrazovanja, 2015.)

Protokolom o postupanju u slučaju seksualnog nasilja (Vlada RH, 2023.)

Protokolom o postupanju u slučaju nasilja u obitelji (Vlada RH, 2019.)

Smjernicama za postupanje školskih ustanova u slučajevima ugroze s neželjenim posljedicama (MZO, 2023.)

Uputama o postupanju u slučaju neovlaštenog ulaska stranih osoba u prostore školskih ustanova (Ministarstvo znanosti i obrazovanja, 2017.)

te drugim važećim zakonskim i podzakonskim aktima i dokumentima koji se odnose na sigurnost u školskim ustanovama.

**Članak 34.**

Mjere definirane ovim Protokolom odnose se na sve osobe za vrijeme boravka u školskoj ustanovi, uključujući učenike, radnike, roditelje i druge vanjske posjetitelje te osobe koje, sukladno ugovoru, koriste prostore školskih ustanova za sportske, edukativne, poslovne ili druge svrhe (npr. škole stranih jezika, sportske udruge, umjetničke škole i sl., u daljnjem tekstu: ugovorni korisnici).

Osnovna škola Hvar će s osnivačem odrediti uvjete provođenja Protokola koji se odnose na ugovorne korisnike.

**Članak 35.**

Ravnatelj je dužan informirati radnike školske ustanove i ugovorne korisnike o mjerama ovog Protokola. Razrednici su obvezni informirati učenike i njihove roditelje.

**Članak 36.**

Ovaj Protokol stupa na snagu danom donošenja, a bit će objavljen na Oglasnoj ploči škole.

Predsjednica Školskog odbora

VeronikaVidović

Ovaj Protokol je objavljen na Oglasnoj ploči škole dana 23. siječnja 2025. godine

Ravnateljica

Nada Jeličić, univ.spec.paed.

|  |  |
| --- | --- |
| **REPUBLIKA HRVATSKA** **OSNOVNA ŠKOLA HVAR**  Kroz Burak 81, 21450 Hvar KLASA: 011-03/25-02/3 URBROJ: 2181-296-01-25-1 Hvar, 23. siječnja 2025.g. |  |